葉燦

葉燦，字以冲，號曾城，直隸安慶府桐城縣人，明朝政治人物，同進士出身。

万历二十八年（1600年）庚子舉人，為孝廉十四年，貧事筆耕，潜心理學。登四十一年（1613年）癸丑科进士，授翰林院编修。四十七年己未任同考官，得士十九人。遷國子監司業、右春坊右庶子兼翰林院侍读学士，以忤魏忠贤，被削籍为民。歸鄉築室栲栳峰（在今桐城市范岗镇境内）下，惟賦詩適志。崇禎初，起禮部右侍郎掌詹事府事，教习庶吉士，轉南京吏部侍郎，晉禮部尚書。會修鳳陵工成，奉命越江告祭，往来勞勤，以病乞休。年七十八卒，謚文庄。所著有《讀書堂稿》、《天柱集》、《南中稿》、《庑下草》等 。

長子葉士璋，字允男，号玉山，承父荫官至户部郎中，著有《娱竹山房诗稿》。三子葉士瑛，崇祯七年進士，官四川眉州知州。

参考
 

明朝翰林院编修
明朝國子監司業
明朝翰林院侍读学士
明朝禮部右侍郎
南京吏部右侍郎
明朝禮部尚書
桐城人
葉姓
萬曆二十八年庚子科舉人
諡文莊
明朝會試同考官